เรือหลวงประจวบคีรีขันธ์

เรือหลวงประจวบคีรีขันธ์ (OPV-552)  (italic=unset) เป็นเรือลำที่สองในเรือตรวจการณ์ไกลฝั่งชุดเรือหลวงกระบี่ พัฒนามาจากเรือตรวจการณ์ไกลฝั่งชั้น ริเวอร์ 
เรือหลวงประจวบคิรีขันธ์ มีหมายเลขตัวเรือ 552 ประจำการอยู่ในสังกัดหมวดเรือที่ 1 กองเรือตรวจอ่าว กองเรือยุทธการ ฐานทัพเรือสัตหีบ โดยเรือมีขนาดระวางขับน้ำเต็มที่ 1,960 ตัน และเป็นเรือรบที่มีขนาดใหญ่ที่สุดเท่าที่กองทัพเรือไทยเคยสร้างมา

**ประวัติ**
เรือหลวงประจวบคีรีขันธ์ เป็นส่วนหนึ่งของโครงการสร้างเรือตรวจการณ์ไกลฝั่งลำที่ 2 เฉลิมพระเกียรติตามยุทธศาสตร์ของกองทัพเรือไทย สอดคล้องตามพระราชดำรัสของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่สนับสนุนให้กองทัพเรือต่อเรือไว้ใช้ในราชการภายในประเทศ เริ่มตนจากเรือ ต.91 และขยายแบบเรือให้ใหญ่ขึ้นและสร้างเพิ่มเติม โดยโครงการดังกล่าวดำเนินการเป็นระยะเวลา 4 ปี ระหว่างปีงบประมาณ 2558 - 2561 แบ่งเป็น 2 ระยะ คือ- ระยะที่ 1 จัดหาตัวเรือ จำนวน 1 ลำ ประกอบไปด้วยแบบของเรือและวัสดุในการสร้างเรือ ระบบส่งกำลังบำรุง ระบบบริการด้านเคนิค ระยะเวลาตั้งแต่ พ.ศ. 2558 - 2561- ระยะที่ 2 จัดหาระบบควบคุม บังคับบัญชา ตรวจการ และระบบอาวุธของเรือ ใช้ระยะเวลาตั้งแต่ พ.ศ. 2559 - 2561 โดยทั้งสองระยะนั้นดำเนินการก่อสร้างที่อู่ราชนาวีมหิดลอดุลยเดช
เรือหลวงประจวบคีรีขันธ์ ได้รับพระมหากรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์มาประกอบพิธีปล่อยเรือลงน้ำในวันที่ 2 สิงหาคม พ.ศ. 2562 ณ อู่ราชนาวีมหิดลอดุลยเดช กรมอู่ทหารเรือ อำเภอสัตหีบ จังหวัดชลบุรี และกองทัพเรือขึ้นประจำการตั้งแต่ปี พ.ศ. 2562 โดยมีพิธีรับมอบเมื่อวันที่ 27 กันยายน พ.ศ. 2562

**ภารกิจ**
เรือหลวงประจวบคีรีขันธ์ถูกสร้างขึ้นเพื่อใช้ในการปฏิบัติภารกิจในการลาดตระเวนตรวจการณ์และรักษาฝั่ง ป้องกันการแทรกซึม คุ้มครองเรือประมง ป้องกันและคุ้มครองทรัพยากรธรรมชาติในอ่าวไทยและทะเลอันดามัน รวมถึงการช่วยเหลือผู้ประสบภัยทางทะเล  ตลอดจนการรักษากฎหมายในทะเลตามอำนาจหน้าที่ที่ได้รับมอบหมาย 

**ข้อมูลทั่วไป**
 ชื่อเรือ • ไทย: ร.ล.ประจวบคีรีขันธ์ • อังกฤษ: HTMS Prachuap Khiri Khan- หมายเลขประจำเรือ 552- ประเภท เรือตรวจการณ์ไกลฝั่ง (เรือ ตกก.)- ผู้ดำเนินงาน กรมอู่ทหารเรือ กองทัพเรือไทย- สถานที่ต่อ อู่ราชนาวีมหิดลอดุลยเดช ของ กรมอู่ทหารเรือ อำเภอสัตหีบ จังหวัดชลบุรี- วางกระดูกงูเรือ 23 มิถุนายน พ.ศ. 2560- ปล่อยเรือลงน้ำ วันที่ 2 สิงหาคม พ.ศ. 2562- ขึ้นระวางประจำการ 27 กันยายน พ.ศ. 2562- ประจำการอยู่ในสังกัดหมวดเรือที่ 1 กองเรือตรวจอ่าว กองเรือยุทธการ- คำขวัญ ด่านหน้า กล้าหาญ (Frontier Fearless)

**การออกแบบ**

**คุณลักษณะ**
เรือหลวงประจวบคิรีขันธ์ ประกอบด้วยคุณลักษณะ ดังนี้- ขนาดระวางขับน้ำเต็มที่ 1,960 ตัน- ความยาวตลอดลำ 90.5 เมตร- ความกว้าง 13.5 เมตร- ความยาวแนวน้ำ 83.00 เมตร- กินน้ำลึก 3.7 เมตร- อัตราการทนคลื่นลมรุนแรง ระดับ Sea State 5- ความเร็วสูงสุด 23 น็อต- ความเร็วเดินทาง 15 น็อต- รัศมีทำการสูงสุด 3,500 ไมล์ทะเล- กำลังพล 115 นาย
** ประจำเรือ 99 นาย
** ปฏิบัติการทางอากาศ 16 นาย

**ระบบขับเคลื่อนตัวเรือ**
 เครื่องจักรใหญ่ดีเซล MAN Diesel 16V 23/33D กำลัง 7,200 กิโลวัตต์ 2 เครื่อง- ชุดเกียร์แบบ ZF Marine 53600 NR2H- เพลาใบจักรจำนวน 2 เพลา ใบจักร Wartsila Lips Defence แบบปรับมุมได้

**ระบบอิเล็กทรอนิกส์ประจำเรือ**
 เรดาร์เดินเรือ Northrop Grumman Sperry Marine และ Furuno- เรดาร์ตรวจการณ์พื้นน้ำ/อากาศ Thales Variant- เรดาร์และออปโทรนิกส์ควบคุมการยิง STIR 1.2 EO Mk.2- ระบบพิสูจน์ฝ่าย Thales TSB2525 (ติดตั้งคู่กับเรดาร์ Variant)- ระบบอำนวยการรบ ESM VIGILE Mk2 Tactical multi-purpose R-ESM- ระบบรวมการสื่อสาร (ICS) Thales FICS (Fully Integrated Communications System)- ระบบสื่อสารใต้น้ำ Aquacom- ระบบเรดาร์นำทาง Thales Scout- ระบบลิ้ง link Y Mk2 + link RTN

**ระบบอาวุธประจำเรือ**
ปืนใหญ่กล MSI-DSL/ATK DS30MR Mk.44 ขนาด 30 มม./70 คาลิเบอร์
ปืนกล U.S. Ordnance M2HB ขนาด .50 นิ้ว- ระบบควบคุมบังคับบัญชาและตรวจการณ์ 1 ระบบ- ปืนใหญ่เรือ OTO Melara 76/62 Super Rapid ขนาด 76 มม./62 คาลิเบอร์ แท่นเดี่ยว 1 แท่น- ปืนใหญ่กล MSI-DSL/ATK DS30MR Mk.44 ขนาด 30 มม./70 คาลิเบอร์ แท่นเดี่ยว 2 แท่น- ปืนกล U.S. Ordnance M2HB ขนาด .50 นิ้ว แท่นเดี่ยว 2 แท่น- อาวุธปล่อยนำวิถีพื้นสู่พื้น Harpoon Block II แบบ Advanced Harpoon Weapon Control System จำนวน 1 ระบบ 2 แท่นยิง แท่นละ 4 ท่อยิง- เครื่องยิงเป้าลวง (Decoy Launcher) SKWS DL-12T จำนวน 2 แท่น

**ระบบสนับสนุนการรบ**
 ปฏิบัติงานร่วมกับเฮลิคอปเตอร์ขนาดไม่ต่ำกว่า 11.5 ตัน ปฏิบัติงานได้ทั้งเวลากลางวันและกลางคืน

**อ้างอิง**
หมวดหมู่:เรือตรวจการณ์ของกองทัพเรือไทย
ประจวบคีรีขันธ์
หมวดหมู่:เรือตรวจการณ์ไกลฝั่งชุดเรือหลวงกระบี่